  Наталья Тетерина Удмуртиысь ужъя вузпӧрын ужась киослы кулэяськон будӥз Удмуртиын. Кызьы ивортӥз элькунысь мерлыко политикая но ужъя министерстволэн пресс-службаез, 2018-тӥ арлэн вить толэзь ӵоже калыкез уже интыянъя ёзэсэ 30 сюрс 700 вакансия сярысь ивортон вуиз. Кылем арысь та вакытэ ик 26 сюрс 900 вал. 2018-тӥ арын вить толэзь ӵоже уже интыянъя ёзэсъёс пыр 6 сюрслэсь ятыр адями пӧртэм удысъёсын уж шедьтӥз. 1-тӥ инвожолы эшшо 6 сюрс 500 адями уже интыяськымтэ на. Ужасьёслы кулэяськон будӥз Ижкарын, Можгаын, Сарапулын, Глазкарын но элькунысь 13 ёросъёсын: Вавож, Грак, Дэри, Эгра, Кияса, Красногорск, Сьӧлта, Пичи Пурга, Ува, Шаркан, Юкаменск но Якшур-Бӧдья. Тужгес кулэ водительёс, вуриськисьёс, пӧрасьёс, дворникъёс, монтажникъёс, арматурщикъёс но мукет. Тегъёс: Ижкар Удмуртия Мерлык ужъяминистерство уж  